Un incident feroviar neobișnuit, demn de scenariul unui film de comedie a avut loc în dimineața zilei de marți, când un tren de pe ruta Timișoara – București și-a pierdut vagoanele și a rămas în câmp.

Cele opt vagoane ale cursei Timișoara – București au rămas în câmp, în județul Olt, după ce legătura dintre ele și cele două locomotive s-a rupt. Peste 100 de pasageri au rămas izolați în Radomirești, în jurul orei opt dimineața.

Trenul Timișoara – București și-a pierdut vagoanele în câmp. Mecanicii din locomotivă și-au dat seama după o oră

Mecanicii de locomotivă și-au dat seama la un moment dat că nu mai tractau vagoanele și s-au întors pentru a le prelua. Garnitura plecată azi-noapte din Timișoara are o întârziere de 145 de minute.



